Naša cesta k látkovým plienkam začala v roku 2015 po narodení našej prvej dcérky.
Pri používaní jednorazových plienok mala často nepekné zapareniny na zadočku a tak som hľadala plienky, ktoré by boli čo najprírodnejšie a najšetrnejšie k jej citlivej pokožke. Toto spĺňali látkové plienky. Vyskúšala som viacero značiek, no na každej mi niečo vyhovovalo a niečo zasa nie.
V roku 2018 po narodení druhej dcérky som sa začala pohrávať s myšlienkou, že skúsim navrhnúť plienky podľa vlastných potrieb.
A tak vznikli naše prvé kúsky.
Testovala som ich na dcére a postupne upravovala, až kým som nebola spokojná.
Keďže sa mi u dcérky osvedčili, skúsila som ich ponúknuť aj na internete. So šitím mi pomáhala jedna šikovná mamička na materskej a moja sestra.
Narastajúci dopyt po plienkach nás príjemne prekvapil a tak sme sa v roku 2019 rozhodli otvoriť e-shop.
V júni 2020 sme kúpili od spoločnosti Unuo časť s látkovými plienkami. Ich strihy sú známe a obľúbené na celom svete.
Všetky sme upravili aj na patentkovú verziu, aby mali mamičky na výber, čo ich detičkám bude viac vyhovovať. Všetky materiály, ktoré používame starostlivo vyberáme a testujeme. Nakupujeme ich prevažne v ČR a pokiaľ ich tam nevyrábajú, tak v iných krajinách EU.
Sú vhodné pre deti do 3 rokov a spĺňajú najprísnejšie kritériá.
Snažíme sa, aby naše produkty boli zhotovené čo najkvalitnejšie a preto sme nakúpili priemyselné stroje.
Zamestnali sme ďalších 2 ľudí, prenajali väčšie priestory a začali spolupracovať s chránenou dielňou.
Našim cieľom je, aby detičky strávili svoje prvé roky života v bezpečných, príjemných, krásnych a v neposlednom rade ekologických plienkach.
Téma ochrany nášho životného prostredia je nám veľmi blízka a tak pre vás pripravujeme aj ďalšie ekologické produkty.
Ďakujeme vám za vašu priazeň, spätnú väzbu a podporu kúpou našich produktov.
S úctou Tatiana